ai4bharat/Pralekha huggingface dataset:
প্রধানমন্ত্রীরদপ্তর
ভারত - ভিয়েতনাম ভার্চুয়াল শীর্ষ সম্মেলনে প্রধানমন্ত্রীর উদ্বোধনী ভাষণের অনুবাদ
নয়াদিল্লি, ২১ ডিসেম্বর, ২০২০
মাননীয়, নমস্কার!
প্রথমেই মধ্য ভিয়েতনামে বন্যা ও ভূমিধ্বসে যে ক্ষতি হয়েছে, ভারতের জনগণের পক্ষ থেকে আমি তার জন্য সমবেদনা জানাই। আমি আশা করি, ভারতের পাঠানো ত্রাণ সহায়তা পরিস্থিতি মোকাবিলায় সাহায্য করবে।
মাননীয়,
যেভাবে ভিয়েতনাম কোভিড-১৯ অতিমারীর মোকাবিলা করেছে, গোটা বিশ্ব তার প্রশংসা করেছে। এই জন্য আমি আপনাকে ও ভিয়েতনামের নাগরিকদের অভিনন্দন জানাই।
মাননীয়,
গত মাসে আমাদের আসিয়ান – ভারত ভার্চ্যুয়াল শিখর সম্মেলনে সাক্ষাৎ হয়েছিল। আজ আবারও আপনার সঙ্গে কথা বলার সুযোগ পেয়ে আমি আনন্দিত। ভারতের ‘পুবে কাজ কর’ নীতির অন্যতম গুরুত্বপূর্ণ স্তম্ভ ভিয়েতনাম। আমাদের কৌশলগত অংশীদারিত্ব ক্রমশ মজবুত হচ্ছে। বিভিন্ন ক্ষেত্রে দ্বিপাক্ষিক সম্পর্কও বৃদ্ধি পাচ্ছে।
ভিয়েতনামের সঙ্গে ভারতের দীর্ঘমেয়াদী সম্পর্ক রয়েছে। ভারত – প্রশান্ত মহাসাগরীয় অঞ্চলের শান্তি, সুস্থিতি ও সমৃদ্ধির লক্ষ্যে ভারত ও ভিয়েতনাম একযোগে কাজ করে চলেছে। আমাদের অংশীদারিত্ব এই অঞ্চলে নিরাপত্তা রক্ষায়ও বিশেষ ভূমিকা পালন করে।
আজকের ভার্চ্যুয়াল শিখর সম্মেলনে আমরা আমাদের অংশীদারিত্বের নানাদিক পর্যালোচনা করেছি। পাশাপাশি, পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিষয় নিয়ে কথা বলেছি। বিশ্বের বিভিন্ন চ্যালেঞ্জ মোকাবিলায় আমাদের দৃষ্টিভঙ্গী এক।
২০২১ – ২০২৩ সাল পর্যন্ত আমাদের দ্বিপাক্ষিক কাজকর্মের যৌথ লক্ষ্যমাত্রা প্রকাশিত হচ্ছে আজ। সমগ্র বিশ্বের কাছে আমাদের এই ঘনিষ্ঠ সম্পর্ক কড়া বার্তা পৌঁছবে। ভারত ও ভিয়েতনামের মধ্যে আজ প্রতিরক্ষা, বিজ্ঞান, গবেষণা, পারমাণবিক শক্তি, পুনর্নবীকরণযোগ্য শক্তি এবং ক্যান্সার চিকিৎসা সহ বিভিন্ন ক্ষেত্রে চুক্তি স্বাক্ষরিত হয়েছে। আমাদের উন্নয়ন সহযোগিতা ও সাংস্কৃতিক নিরাপত্তার ক্ষেত্রেও নতুন উদ্যোগ গৃহীত হয়েছে।
মাননীয়,
আমি আরও একবার এই ভার্চ্যুয়াল শিখর সম্মেলনে আপনাকে স্বাগত জানাই। এবার আমি আপনাকে বক্তব্য রাখার জন্য আমন্ত্রণ জানাই।
(PG/PM/SB
কেন্দ্রীয়মন্ত্রিসভা
পঞ্চদশ অর্থ কমিশনের মেয়াদ ৩০শে নভেম্বর পর্যন্ত বাড়ানোর প্রস্তাবে কেন্দ্রীয় মন্ত্রিসভার সায়
নয়াদিল্লি, ১৭ জুলাই, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে পঞ্চদশ অর্থ কমিশনের মেয়াদ ৩০শে নভেম্বর পর্যন্ত বাড়ানোর প্রস্তাব অনুমোদিত হয়েছে। মন্ত্রিসভার এই সিদ্ধান্তের ফলে অর্থ ব্যবস্থায় সংস্কারের প্রেক্ষিতে সংশ্লিষ্ট ক্ষেত্রে তুলনামূলক হিসেব-নিকেশ করা এবং ২০২০ থেকে ২০২৫ সময়কালে কমিশনের প্রস্তাবগুলি চূড়ান্ত করার কাজও সহজ হবে।
উল্লেখ করা যেতে পারে, সংবিধানের ২৮০ নম্বর ধারার ১ নম্বর উপধারা এবং ১৯৫১’র অর্থ কমিশন আইন অনুযায়ী রাষ্ট্রপতি ২০১৭’র ২৭শে নভেম্বর পঞ্চদশ অর্থ কমিশন গঠন করেন। বিচার্য বিষয়ের ওপর ভিত্তি করে কমিশনের রিপোর্ট জমা দেওয়ার তারিখ ছিল ২০১৯ সালের ৩০শে অক্টোবর। বিগত চার বছরে কেন্দ্রীয় সরকার আর্থিক ক্ষেত্রে একাধিক সংস্কারমূলক পদক্ষেপ গ্রহণ করার প্রেক্ষিতে কমিশন গঠিত হয়েছিল। কেন্দ্র ও রাজ্য সরকারগুলির আয়-ব্যয় নির্ধারণের কাজের বিষয়টিকে বিবেচনায় রেখে কমিশনের মেয়াদ বৃদ্ধির প্রস্তাব কেন্দ্রীয় মন্ত্রিসভা অনুমোদন করেছে।
CG/BD/SB
(Visitor Counter : 106
স্বাস্থ্যওপরিবারকল্যাণমন্ত্রক
করোনা যোদ্ধাদের জন্য 'ঠান্ডা' পিপিই কিট উদ্ভাবন করে মুম্বাইয়ের শিক্ষার্থীর কৃতিত্ব
মুম্বাই, ২৩ মে, ২০২১
মুম্বাইয়ের শিক্ষার্থী নিহাল সিং-এর আদর্শ তাঁর চিকিৎসক মা। আর মায়ের অনুপ্রেরণাতেই সে কোভ-টেক নামে পৃথক এবং ঠান্ডা রাখবে এইরকম একটি ভেন্টিলেটর সিস্টেমের উদ্ভাবন করেছে। যার মাধ্যমে পিপিই কিট পরে থাকলেও ঠান্ডা অনুভূত হবে। নিহালের মা ডাক্তার পুনম কৌর পুনের আদর্শ ক্লিনিকে করোনা রোগীদের চিকিৎসা করে চলেছেন। অধিকাংশ সময়ই তাঁকে পিপিই কিট পরে থাকতে হয়। যা খুবই কষ্টদায়ক। কেননা এটি পরলে কিছু সময় পরেই গরমে ঘাম বেরোতে থাকে। অথচ করোনা রোগীদের চিকিৎসায় চিকিৎসক থেকে শুরু করে স্বাস্থ্যকর্মী সকলকেই পিপিই কিট পরতে হয়।
মুম্বাইয়ের কে জে সোমাইয়া কলেজ অফ ইঞ্জিনিয়ারিং এর দ্বিতীয় বর্ষের ছাত্র নিহালের উদ্ভাবিত 'কোভ- টেক ভেন্টিলেশন সিস্টেম' এমনই এক ব্যবস্থা যে পিপিই কিট পরে থাকলেও ঠান্ডা অনুভূত হয়। এই পদ্ধতির মাধ্যমে কিটে ফিল্টার ব্যবস্থার মাধ্যমে বায়ুপ্রবাহ তৈরি হয়। ফলে যিনি এটা ব্যবহার করেন তাঁর আর অস্বস্তি বোধ হয় না।
পুনের জাতীয় রাসয়নিক গবেষণাগারের বিজ্ঞানী ডক্টর উল্লাস খায়রুলের প্রত্যক্ষ সহযোগিতায় এবং সোমাইয়া বিদ্যাবিহার বিশ্ববিদ্যালয়ের সহযোগিতায় বেশ কয়েক মাসের পরিশ্রমের ফল হিসেবে নিহাল এই পদ্ধতির উদ্ভাবন করে।
কোভ-টেক ভেন্টিলেশন পদ্ধতি উদ্ভাবনের জন্য ভারত সরকারের বিজ্ঞান ও প্রযুক্তি বিভাগের পক্ষ থেকে ১৯ বছরের নিহালকে অনুদান হিসেবে ১০ লক্ষ টাকা দেওয়া হয়েছিল।
নতুন ধরনের এই পিপিই কিট তৈরি করে তা ইতিমধ্যেই চিকিৎসক ও স্বাস্থ্যকর্মীদের দেওয়া হয়েছে। পরবর্তী পর্যায়ে এই ধরনের কিট আরও তৈরি করা হচ্ছে।
CG/ SB
(Visitor Counter : 201
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য মন্ত্রী ডঃ মনসুখ মান্ডভিয়া কোভিড-১৯ এর নতুন এক্সই প্রজাতির বিষয় নিয়ে বিশেষজ্ঞ ও আধিকারিকদের সঙ্গে পর্যালোচনা বৈঠকে পৌরোহিত্য করেছেন
নয়াদিল্লি, ১২ এপ্রিল, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া আজ কোভিড-১৯ এর নতুন এক্সই প্রজাতির বিষয় নিয়ে বিশেষজ্ঞ ও আধিকারিকদের সঙ্গে পর্যালোচনা বৈঠকে পৌরোহিত্য করেছেন। দেশে কোভিড-১৯ সংক্রমণ পর্যালোচনা করার সময় তিনি এই নতুন প্রজাতি ও সংক্রমণের বিষয়ে পর্যবেক্ষণ এবং নজরদারি বাড়ানোর জন্য আধিকারিকদের নির্দেশ দেন।
চিকিৎসা পরিকাঠামো প্রসঙ্গে ডঃ মান্ডভিয়া কোভিড চিকিৎসায় প্রয়োজনীয় ওষুধের উপস্থিতির বিষয়ে নিরন্তর পর্যালোচনা করার জন্য আধিকারিকদের নির্দেশ দিয়েছেন। বর্তমান টিকাদান অভিযানকে পূর্ণ রূপে চালানোর উপর জোর দিয়েছেন তিনি। যোগ্য সকলকে টিকা নিতে হবে বলেও জানান কেন্দ্রীয় মন্ত্রী।
এদিনের বৈঠকে নীতি আয়োগের স্বাস্থ্য বিষয়ক সদস্য ডঃ ভি কে পল, স্বাস্থ্য সচিব শ্রী রাজেশ ভূষণ, এইমস্ – এর নির্দেশক ডাঃ রণদীপ গুলেরিয়া, আইসিএমআর – এর মহানির্দেশক ডঃ বলরাম ভার্গব সহ স্বাস্থ্য মন্ত্রকের অন্য শীর্ষ আধিকারিকরা উপস্থিত ছিলেন।
CG/SS/SB
(
সংস্কৃতিমন্ত্রক
কোচবিহারে শেষ হল রাষ্ট্রীয় সংস্কৃতি মহোৎসব
নয়াদিল্লী, ১৭ ফেব্রুয়ারি, ২০২১
পশ্চিমবঙ্গের কোচবিহারে গত সন্ধ্যায় একাদশ রাষ্ট্রীয় সংস্কৃতি মহোৎসব শেষ হয়েছে। তিনদিনের এই সাংস্কৃতিক উৎসব রাজবাড়ীতে অনুষ্ঠিত হয়। জনপ্রিয় বাংলা ব্যান্ড দোহার, বিশিষ্ট শিল্পীরা এবং স্থানীয় শিল্পীরা এই উৎসবে অংশগ্রহণ করেন।
এই উৎসবের মধ্য দিয়ে দেশের সমৃদ্ধ সাংস্কৃতিক বৈচিত্র্য প্রতিফলিত হয়েছে। বিশিষ্ট গায়ক ও সুরকার শ্রী কৈলাশ খের, কত্থক নৃত্যশিল্পী শ্রী সৌভিক চক্রবর্তী, তবলা বাদক শ্রী বিক্রম ঘোষ উদ্বোধনী অনুষ্ঠানে অংশ নেন। স্থানীয় মানুষ সংঙ্গীত জগতের বিশিষ্ট ব্যক্তিত্বদের বিভিন্ন অনুষ্ঠান দেখার মধ্য দিয়ে সাংস্কৃতিক ঐতিহ্য ও স্থানীয় শিল্প সংরক্ষণে উৎসাহ পেয়েছেন। এই উপলক্ষ্যে একটি হস্তশিল্প মেলার আয়োজন করা হয়।
পশ্চিমবঙ্গের রাজ্যপাল শ্রী জগদীপ ধনকর ১৪ই ফেব্রুয়ারী কেন্দ্রীয় শিল্প দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেলের উপস্থিতিতে এই মহোৎসবের উদ্বোধন করেন। উৎসবের দ্বিতীয় পর্ব দার্জিলিং-এ ২২ থেকে ২৪শে ফেব্রুয়ারি অনু্ষ্ঠিত হবে। বিভিন্ন বৈচিত্র্যময় সংস্কৃতির মধ্যে বন্ধন গড়ে তুলে ভারতের ঐক্য ও সংহতিকে মজবুত করে তোলাই উৎসবের মূল উদ্দেশ্য।
রাষ্ট্রীয় সংস্কৃতি মহোৎসব, কেন্দ্রের সংস্কৃতি মন্ত্রকের একটি ফ্ল্যাগশিপ অনুষ্ঠান । ভারতের প্রাণবন্ত সংস্কৃতিকে প্রেক্ষাগৃহ ও প্রদর্শশালার গন্ডি থেকে মুক্ত করে জনসাধারণের কাছে পৌঁছে দিতে ২০১৫ সাল থেকে এই উৎসব পালন শুরু হয়েছে। ৭টি আঞ্চলিক সাংস্কৃতিক কেন্দ্র উৎসবে অংশগ্রহণ করে। এখানে লোক সংস্কৃতি, আদিবাসী সংস্কৃতি, নৃত্য-সঙ্গীত ও বিভিন্ন রাজ্যের রন্ধনশৈলী তুলে ধরা হয়। এক ভারত শ্রেষ্ঠ ভারতের ভাবনায় শিল্পী এবং হস্তশিল্পীদের জীবিকা নির্বাহে সহায়তার জন্য একটি মঞ্চ দেওয়া হয়। দিল্লী, বারাণসী, বেঙ্গালুরু, তাওয়াং, গুজরাট, কর্ণাটক, তেহরি ও মধ্যপ্রদেশের মতো বিভিন্ন রাজ্য ও শহরে ২০১৫ সালের নভেম্বর মাস থেকে এরকমের ১০টি মহোৎসবের আয়োজন করা হয়েছে।
সংস্কৃতি মন্ত্রক ও কলকাতার পূর্বাঞ্চলীয় সংস্কৃতি কেন্দ্র একাদশ রাষ্ট্রীয় সংস্কৃতি মহোৎসবের আয়োজন করে। এখানে এক ভারত শ্রেষ্ঠ ভারতের ভাবনায় ৭টি আঞ্চলিক সাংস্কৃতিক কেন্দ্র জনসাধারণের কাছে বিভিন্ন সংস্কৃতির অনুষ্ঠান উপস্থাপিত করে।
শিল্পওবাণিজ্যমন্ত্রক
মহামারী পরবর্তী সময়ে আসিয়ান দেশগুলিকে অর্থ ব্যবস্থার পুনরুদ্ধারে সাহায্যের আশ্বাস দিয়েছে ভারত - শ্রীমতী অনুপ্রিয়া প্যাটেল
নতুন দিল্লি, ১৪ সেপ্টেম্বর, ২০২১
কেন্দ্রীয় বাণিজ্য ও শিল্প প্রতিমন্ত্রী শ্রীমতী অনুপ্রিয়া প্যাটেল এবং ব্রুনেই দারুসালমের অর্থমন্ত্রী ডঃ আমিন লিউ আব্দুল্লাহ্ যৌথ ভাবে আজ ভার্চুয়াল পদ্ধতিতে অষ্টাদশ আসিয়ান - ভারত অর্থমন্ত্রীদের আলোচনাসভায় পৌরোহিত্য করেন। এই আলোচনাসভায় আসিয়ান গোষ্ঠী ভুক্ত ব্রুনেই, কম্বোডিয়া, ইন্দোনেশিয়া, লাওস, মালয়েশিয়া, মায়ানমার, ফিলিপিন্স, সিঙ্গাপুর, থাইল্যান্ড ও ভিয়েতনামের অর্থমন্ত্রীরা যোগ দেন।
মন্ত্রীরা বর্তমান মহামারীজনিত পরিস্থিতি খতিয়ে দেখে অর্থনীতির ওপর এর প্রভাব মোকাবিলায় সমবেত প্রয়াস গ্রহণে নিজেদের অঙ্গিকারের কথা পুনরায় ব্যাক্ত করেন। এই অঞ্চলে সরবরাহ শৃঙ্খল নিরবচ্ছিন্ন রাখার ব্যাপারেও মন্ত্রীরা একমত হন। আসিয়ান ও ভারতের মধ্যে বাণিজ্য ও বিনিয়োগ সম্পর্ক নিবিড় হওয়ায় মন্ত্রীরা সন্তোষ প্রকাশ করে মহামারী মোকাবিলায় পারস্পরিক অংশীদারিত্ব বড় ভূমিকা নিয়েছে বলে অভিমত প্রকাশ করেন। উল্লেখ করা যেতে পারে, আসিয়ান দেশগুলিতে ভারত সপ্তম বৃহত্তম বাণিজ্যিক অংশীদার এবং প্রত্যক্ষ বিদেশী লগ্নির অন্যতম বড় উৎস। সভায় শ্রীমতী প্যাটেল ভারতে সর্বজনীন টিকাকরণ, দক্ষতা বৃদ্ধি এবং অর্থনৈতিক কর্মকান্ডে বিভিন্ন প্রয়াসের কথা উল্লেখ করেন। তিনি জানান, ভারতে কৃষি, ব্যাঙ্কিং, বীমা, কর্পোরেট আইন ও বিনিয়োগ ব্যবস্থার ক্ষেত্রে সংস্কারমূলক উদ্যোগ গ্রহণ করা হয়েছে। স্বাস্থ্য ও ওষুধ ক্ষেত্র সহ অন্যান্য সম্ভাবনাময় বাণিজ্যিক লেনদেনে আসিয়ান দেশগুলিকে ভারতে বিনিয়োগের জন্য তিনি আহ্বান জানান। আসিয়ান - ভারত অর্থনৈতিক অংশীদারিত্ব আরও সম্প্রসারিত করতে আসিয়ান - ভারত বাণিজ্য পরিষদের প্রস্তাবের কথাও তিনি উল্লেখ করেন।
আসিয়ান - ভারত পণ্য সরবরাহ চুক্তি দ্রুত কার্যকর করার ব্যাপারেও সভায় আলোচনা হয়। শ্রীমতী প্যাটেল বলেন, বাণিজ্য চুক্তি হবে পারস্পরিক স্বার্থবাহী এবং ভারসাম্যের ওপর ভিত্তি করে। তিনি জোর দিয়ে বলেন, আসিয়ান দেশগুলির বাজারে ভারতীয় পণ্য সামগ্রী রপ্তানির ক্ষেত্রে যে সমস্যা দেখা দিয়েছে, তা অবাধ বাণিজ্য চুক্তির মাধ্যমে দ্রুত নিষ্পত্তি করতে হবে। ভারত - আসিয়ান পরিষেবা ও বিনিয়োগ চুক্তি পর্যালোচনায় অবিলম্বে যৌথ কমিটি গঠনের জন্য শ্রীমতী প্যাটেল আসিয়ান দেশগুলিকে অনুরোধ জানান।
শ্রীমতী প্যাটেল আসিয়ান দেশগুলির সঙ্গে আর্থিক অংশীদারিত্বের ক্ষেত্রে ভারতের অগ্রাধিকারের কথা পুনরায় উল্লেখ করে বলেন, এই দেশগুলির সঙ্গে ভারতের সুদৃঢ় ঐতিহাসিক ও সাংস্কৃতিক সম্পর্ক রয়েছে। মহামারী পরবর্তী সময়ে অর্থ ব্যবস্থার পুনরুদ্ধারে আসিয়ান দেশগুলিকে ভারতের পক্ষ থেকে সম্ভাব্য সবরকম সহায়তার আশ্বাস দেন শ্রীমতী প্যাটেল।
CG/BD/AS/
(Visitor Counter : 171
জলশক্তি মন্ত্রক
জল জীবন মিশন রূপায়নে ৫০% সাফল্য অর্জিত
৯.৬ কোটি  গ্রামীণ পরিবারে পাইপবাহিত জল সংযোগের সুবিধা
নতুন দিল্লি, ২৮ মে, ২০২২
প্রতিটি গ্রামীণ পরিবারে নিরাপদ জানীয় জল সরবরাহে প্রধানমন্ত্রী শ্রী নরেন্দ্র মোদীর পরিকল্পনার সঙ্গে সঙ্গতি রেখে দেশে ৫০ শতাংশ গ্রামীণ পরিবারে পাইপবাহিত জল পৌঁছে দেওয়া সম্ভব হয়েছে। অবশ্য, গোয়া, তেলেঙ্গানা, আন্দামান ও নিকোবর দ্বীপপুঞ্জ, দাদরা ও নগর হাভেলি তথা দমন ও দিউ, পন্ডিচেরী এবং হরিয়ানায় ১০০ শতাংশ গ্রামীণ পরিবারে পাইপবাহিত জল সংযোগ পৌঁছে গেছে। অন্যদিকে, পাঞ্জাব, গুজরাট, হিমাচলপ্রদেশ ও বিহারে ৯০ শতাংশের বেশি পরিবার পাইপবাহিত জল সংযোগ সুবিধার আওতায় এসেছে। হর ঘর জল বা প্রত্যেক বাড়িতে পানীয় জল সরবরাহের যে পরিকল্পনা নেওয়া হয়েছে, তা দ্রুত লক্ষ্য পূরণের পথে এগিয়ে চলেছে।
মহাত্মা গান্ধীর স্বপ্নের 'গ্রাম স্বরাজ' গড়ে তোলার লক্ষ্যে জল জীবন মিশনের আওতায় পঞ্চায়েতি রাজ প্রতিষ্ঠানগুলিকে আরও ক্ষমতা দেওয়া হচ্ছে, যাতে কর্মসূচির শুরু থেকে জল সরবরাহের কাজে স্থানীয় মানুষকে সামিল করা যায়। সারা দেশে ৯ কোটি ৫৯ লক্ষের বেশি গ্রামীণ পরিবারে পাইপবাহিত জল সংযোগের সুবিধা পৌঁছে গেছে। এই পরিবারগুলির মহিলা ও মেয়েরা এখন বাড়ি থেকেই জল সংগ্রহ করছেন। এদের এখন আর তীব্র গরমেই হোক বা বৃষ্টি বা তুষারপাতের সমস্যা এড়িয়ে দূর থেকে জল সংগ্রহ করতে হয় না। কেন্দ্রীয় জলশক্তি মন্ত্রক ২০২৪-এর মধ্যে প্রতিটি গ্রামীণ পরিবারে পাইপবাহিত জল সংযোগ পৌঁছে দিতে রাজ্য ও কেন্দ্রশাসিত অঞ্চলগুলির সঙ্গে সহযোগিতায় জল জীবন মিশনের আওতায় হর ঘর জল কর্মসূচি রূপায়ন করছে।
২০১৯-এ জল জীবন মিশন শুরু হওয়ার সময় কেবল ৩.২৩ কোটি গ্রামীণ পরিবারে পাইপবাহিত জল সংযোগের সুবিধা ছিল। পরিবারগুলিতে জলের জন্য মহিলা ও মেয়েদের সব থেকে বেশি সমস্যার পড়তে হত। জলের সমস্যার কারণে বিদ্যালয়গুলিতে বালিকাদের উপস্থিতি একসময় নগন্য ছিল। কিন্তু জল জীবন মিশন শুরু হওয়ার পর পরিবারে জলের সুবিধা পৌঁছে যাওয়ায় জল সংগ্রহ করে আনার সমস্যা থেকে মহিলারা যেমন মুক্তি পেয়েছেন, তেমনই বিদ্যালয়গুলিতে বালিকাদের উপস্থিতির হারও লক্ষ্যণীয় হারে বেড়েছে। পরিসংখ্যান অনুযায়ী ২০২২-এর ২৭ মে পর্যন্ত ১০৮টি জেলা, ১ হাজার ২২২টি ব্লক, ৭১ হাজার ৬৬৭টি গ্রামপঞ্চায়েত এবং ১ লক্ষ ৫১ হাজার ৭১টি গ্রাম হর ঘর জল কর্মসূচির আওতায় এসেছে। এরফলে, প্রতিটি পরিবারে পাইপবাহিত জল সংযোগের সুবিধা পৌঁছে গেছে।
দেশ এবছর আজাদি কা অমৃত মহোৎসব উদযাপন করছে। পানীয় জল সম্পর্কিত সমস্যার সমাধানে সারা দেশে পঞ্চায়েতগুলিতে গ্রামসভার আয়োজন করা হচ্ছে। এমনকি প্রধানমন্ত্রী শ্রী মোদী পানীয় জলের সমস্যা দূর করতে একাধিকবার পঞ্চায়েত প্রধান ও সদস্যদের মধ্যে মতবিনিময় করেছেন এবং প্রয়োজনীয় পরামর্শ দিয়েছেন। জল জীবন মিশনের আওতায় রাজ্য সরকারগুলির মাধ্যমে পঞ্চায়েতগুলিকে জল সমিতি গঠন এবং সমিতির সদস্যদের দক্ষতা বৃদ্ধিতে আর্থিক সহায়তা দেওয়া হয়।
CG/BD/AS/
(Visitor Counter : 91
অর্থমন্ত্রক
১৭টি রাজ্যকে ৯ হাজার ৮৭১ কোটি টাকার রাজস্ব ঘাটতি মঞ্জুর
নয়াদিল্লি, ০৬ জানুয়ারি, ২০২২
অর্থ মন্ত্রকের আওতাধীন ব্যয় বরাদ্দ দপ্তর আজ ১৭টি রাজ্যকে মাসিক-কিস্তিতে পোস্ট ডিভলিউশন রেভিনিউ ডেফিসিট  মঞ্জুর করেছে। রাজ্যগুলিকে পিডিআরডি – এর দশম কিস্তির টাকা দেওয়া হয়েছে। এখনও পর্যন্ত বর্তমান অর্থবর্ষে যোগ্য রাজ্যগুলিকে ডিপিআরডি হিসাবে ৯৮ হাজার ৭১০ কোটি টাকা মঞ্জুর করা হয়েছে। দেশের সংবিধানে ২৭৫ নম্বর অনুচ্ছেদের আওতায় এই ডিপিআরডি প্রদান করা হয়। রাজ্যগুলির রাজস্ব হিসাবে ঘাটতি মেটানোর জন্য পঞ্চদশ অর্থ কমিশনের সুপারিশ হিসাবে এই অর্থ মঞ্জুর করা হয়েছে। কমিশন ১৭টি রাজ্যকে ডিপিআরডি অনুদানে সুপারিশ করেছিল। সেই অনুযায়ী, মাসিক কিস্তিতে এই অর্থ দেওয়া হয়েছে।
২০২১-২২ অর্থবর্ষের প্রাপ্য অর্থের মূল্যায়ন হিসাব করার পর রাজ্যগুলির ব্যয় ও রাজস্ব আদায়ের মধ্যে ব্যবধানের ভিত্তিতে কমিশন যোগ্য রাজ্যগুলিকে এই অনুদানের পরিমাণের বিষয়ে সিদ্ধান্ত নিয়েছিল। পঞ্চদশ অর্থ কমিশন ২০২১-২২ অর্থবর্ষে ১৭টি রাজ্যকে মোট ১ লক্ষ ১৮ হাজার ৪৫২ কোটি টাকার পিডিআরডি অনুদানে সুপারিশ করে। এর মধ্য থেকে এখনও পর্যন্ত ৯৮ হাজার ৭১০ কোটি  টাকা মঞ্জুর করা হয়েছে।
পঞ্চদশ অর্থ কমিশন যে রাজ্যগুলিকে পিডিআরডি অনুদানে সুপারিশ করেছিল, সেগুলি হ’ল – অন্ধ্রপ্রদেশ, আসাম, হরিয়ানা, হিমাচল প্রদেশ, কর্ণাটক, কেরল, মণিপুর, মেঘালয়, মিজোরাম, নাগাল্যান্ড, পাঞ্জাব, রাজস্থান, সিকিম, তামিলনাডু, ত্রিপুরা, উত্তরাখন্ড ও পশ্চিমবঙ্গ। এর মধ্যে পশ্চিমবঙ্গকে চলতি বছরের জানুয়ারিতে পিডিআরডি'র দশম কিস্তি হিসাবে ১৪৬৭.২৫ কোটি টাকা মঞ্জুর করা হয়েছে। এ নিয়ে ২০২১-২২ অর্থবর্ষে পশ্চিমবঙ্গ মোট ১৪৬৭২.৫০ কোটি টাকা পেয়েছে।
CG/SS/SB
(Visitor Counter : 125
নারীওশিশুবিকাশমন্ত্রক
নারীশক্তি পুরস্কার ২০১৯ – এর আবেদনের জন্য নারী ও শিশু কল্যাণ মন্ত্রকের আহ্বান
নয়াদিল্লি, ২৬ ডিসেম্বর, ২০১৯
নারী ও শিশু কল্যাণ মন্ত্রক ২০১৯ – এর নারী শক্তি পুরস্কারের জন্য আবেদনপত্র আহ্বান করছে। যে ব্যক্তি, গোষ্ঠী ও প্রতিষ্ঠান মহিলাদের ক্ষমতায়ন, বিশেষ করে প্রান্তিক মহিলাদের নিরাপত্তা এবং উন্নয়নে কাজ করে থাকে, তাঁদেরকে বার্ষিক এই পুরস্কার প্রদান করা হয়ে থাকে।
২০২০ সালের ৮ই মার্চ আন্তর্জাতিক নারী দিবসে প্রায় ৪০টির মতো নারী শক্তি পুরস্কার প্রদান করা হবে।
এই পুরস্কারে আবেদনের জন্য প্রয়োজনীয় নীতি-নির্দেশিকা পাওয়া যাবে www.narishaktipuraskar.wcd.gov.in পোর্টালে। একমাত্র অনলাইনের মাধ্যমেই এই পুরস্কারের জন্য মনোনয়ন/আবেদন জমা দেওয়া যাবে। আবেদনপত্র জমা দেওয়ার শেষ তারিখ ২০২০’র ৭ই জানুয়ারি।
নারী ও শিশু কল্যাণ মন্ত্রক মহিলাদের কল্যাণে কাজ করে থাকে এবং প্রতি বছর আন্তর্জাতিক নারী দিবসে যে সমস্ত প্রতিষ্ঠান ও সংস্থা মহিলাদের ক্ষমতায়নে কাজ করে থাকে, তাদেরকে নারী শক্তি পুরস্কার প্রদান করে থাকে।
CG/SS/SB
(Visitor Counter : 91
স্বাস্থ্যওপরিবারকল্যাণমন্ত্রক
পিএমজেএওয়াই-এর মাধ্যমে কোভিড রোগীদের চিকিৎসা
নয়াদিল্লি, ৬ আগস্ট, ২০২১
জনস্বাস্থ্য রাজ্যের এক্তিয়ারভুক্ত। কোভিড-১৯ মহামারীর চিকিৎসার দায়িত্ব মূলত রাজ্য সরকারের। কোভিড নমুনার পরীক্ষা এবং রোগীর চিকিৎসার জন্য আয়ুষ্মান ভারত–প্রধানমন্ত্রী জন আরোগ্য যোজনা -এর আওতায় সুবিধাভোগীরা যাতে বিনামূল্যে চিকিৎসা পান তার জন্য জাতীয় স্বাস্থ্য কর্তৃপক্ষ রাজ্য ও কেন্দ্রশাসিত অঞ্চলগুলিতে প্রয়োজনীয় সহায়তা দিচ্ছে।
কোভিড সংক্রান্ত চিকিৎসার জন্য প্রথমে বিশেষ প্যাকেজ ঘোষিত হয়েছিল। অনেক রাজ্য সরকার সিদ্ধান্ত নিয়েছিল কোভিডের নমুনা পরীক্ষা এবং চিকিৎসা সংশ্লিষ্ট রাজ্যের বাসিন্দাদের বিনামূল্যে করা হবে। জাতীয় স্বাস্থ্য কর্তৃপক্ষের তথ্যপ্রযুক্তি মঞ্চ ব্যবহার করে কোনও কোনও সুবিধাভোগী সাধারণ এবং কোভিড নির্ধারিত হাসপাতালে বিনামূল্যে চিকিৎসা পরিষেবা নিয়েছেন। ২০২০-২১ অর্থবর্ষে হাসপাতালগুলিতে মোট ৩ লক্ষ ২৭ হাজার ৬৭২টি ভর্তি পিএমজেএওয়াই-এর মাধ্যমে হয়েছে। এই যোজনায় কোভিড এবং কোভিড নয় – দু’ধরনের চিকিৎসার জন্য অর্থ বরাদ্দ করা হয়েছে। ২০১৯-২০ এবং ২০২০-২১ অর্থবর্ষে রাজ্য এবং কেন্দ্রশাসিত অঞ্চলগুলিকে যে ৫,৫৩৭ কোটি ২ লক্ষ টাকা দেওয়া হয়েছে তার মধ্যে ২০২০-২১ অর্থবর্ষে ১,১৫৭ কোটি ৬৬ লক্ষ টাকা কোভিডের চিকিৎসার কাজে ব্যয় করা হয়েছে।
পিএমজেএওয়াই প্রকল্পের আওতায় সুবিধাভোগীরা নির্দিষ্ট তালিকাভুক্ত সরকারি বা বেসরকারি হাসপাতালে তাঁদের চিকিৎসার জন্য যান। নাগরিকদের মধ্যে স্বাস্থ্য সংক্রান্ত সচেতনতা বৃদ্ধি পাওয়ায় তাঁদের সুবিধের জন্য আয়ুষ্মান কার্ডের ব্যবস্থা করা হয়েছে। ২০২০-র জানুয়ারি থেকে ২০২১-এর জুন পর্যন্ত ৪ কোটি ৩০ লক্ষ সুবিধাভোগী এই প্রকল্পে যুক্ত হয়েছেন। এর মধ্যে আসামে তপশিলি জাতিভুক্ত সুবিধাভোগীর সংখ্যা ২,৯৯৩ জন, উপজাতিভুক্ত নাগরিকদের মধ্যে সুবিধাভোগীর সংখ্যা ৩,৭৩০ জন। আর ওই রাজ্যে ৫১,৯০৪ জন মহিলা এই যোজনায় উপকৃত হয়েছেন। ত্রিপুরায় ৩৮৩ জন তপশিলি জাতিভুক্ত, ১১৬ জন তপশিলি উপজাতিভুক্ত এবং ১,০৮০ জন মহিলা এই প্রকল্পের সুবিধা পেয়েছেন। আন্দামান ও নিকোবর দ্বীপপুঞ্জে ১৫০ জন মহিলা পিএমজেএওয়াই প্রকল্পের সুবিধা লাভ করেছেন।
জাতীয় স্বাস্থ্য কর্তৃপক্ষ কমন সার্ভিস সেন্টার ই-গর্ভন্যান্স সার্ভিস ইন্ডিয়া লিমিটেড এবং ইউটিআই ইনফ্রাস্ট্রাকচার টেকনলজি অ্যান্ড সার্ভিসেস লিমিটেডের সঙ্গে যৌথভাবে সুবিধাভোগীদের মধ্যে বিনামূল্যে আয়ুষ্মান কার্ড বিতরণ করে। কর্তৃপক্ষ এখন ‘আপ কা দ্বার আয়ুষ্মান’ প্রকল্পের সূচনা করেছে। সামনের সারির স্বাস্থ্যকর্মী, পঞ্চায়েতের নির্বাচিত প্রতিনিধি এবং আধিকারিকরা বাড়ি বাড়ি গিয়ে সুবিধাভোগীদের হাতে কার্ড তুলে দিচ্ছেন।
এই প্রকল্প সম্পর্কে সচেতনতা বাড়াতে এবং প্রকল্প থেকে কি কি সুবিধা পাওয়া সম্ভব সে বিষয়ে নিবিড় প্রচার চালানো হচ্ছে। গুরুত্বপূর্ণ বাস টার্মিনাস, ট্রেনের কামরায়, জাতীয় ও আঞ্চলিক সংবাদমাধ্যমে, বেতার ও টেলিভিশনে এ বিষয়ে বিজ্ঞাপন দেওয়া হয়। গ্রাম পর্যায়ে সুবিধাভোগীদের বিষয়ে যাবতীয় তথ্য প্রকাশ করে সেগুলি যাচাই করাও হচ্ছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন স্বাস্থ্য ও পরিবারকল্যাণ প্রতিমন্ত্রী ডঃ ভারতী প্রবীণ পাওয়ার।
CG/CB/DM
(Visitor Counter : 136
তথ্যওসম্প্রচারমন্ত্রক
২০১৯এ সাংবাদিকতার উৎকর্ষতার পুরস্কারের জন্য প্রেস কাউন্সিলের আবেদন আহ্বান
আবেদন জমা দেওয়ার শেষ তারিখ ৩০শে আগস্ট
নয়াদিল্লি, ১২ জুলাই, ২০১৯
ভারতের প্রেস কাউন্সিল সাংবাদিকতার মানের উৎকর্ষতাকে স্বীকৃতি দিতে আবেদন আহ্বান করেছে। ৮টি বিভাগে পুরস্কার দেওয়া হবে। পুরস্কার হিসেবে নগদ অর্থের পাশাপাশি শংসাপত্র দেওয়া হবে।
যে বিভাগের আওতায় এই পুরস্কারগুলি দেওয়া হবে, সেগুলি হল-
|
|
ক্রমিক নং.
|
|
শ্রেণীবিভাগ
|
|
নগদ পুরস্কারের পরিমাণ
|
|
১
|
|
উৎকর্ষ সাংবাদিকতার জন্য রাজা রামমোহন রায় জাতীয় পুরস্কার
|
|
১ লক্ষ টাকা
|
|
২
|
|
গ্রামীণ সাংবাদিকতা
|
|
৫০,০০০ টাকা
|
|
৩
|
|
উন্নয়নমূলক সাংবাদিকতা
|
|
৫০,০০০ টাকা
|
|
৪
|
|
চিত্র সাংবাদিকতা
১) একটি সংবাদের জন্য ছবি
২) চিত্র প্রতিবেদন
|
|
৫০,০০০ টাকা
৫০,০০০ টাকা
|
|
৫
|
|
সংবাদ মাধ্যমের মধ্যে শিল্পকর্ম : কার্টুন, ব্যাঙ্গ-বিদ্রুপ সহ প্রচ্ছদ
|
|
৫০,০০০ টাকা
|
|
৬
|
|
ক্রীড়া সাংবাদিকতা/ ক্রীড়া চিত্র সাংবাদিকতা
|
|
৫০,০০০ টাকা
|
|
৭
|
|
আর্থিক সাংবাদিকতা
|
|
৫০,০০০ টাকা
|
|
৮
|
|
লিঙ্গ সংক্রান্ত সাংবাদিকতা
|
|
৫০,০০০ টাকা
রাজা রামমোহন রায় জাতীয় পুরস্কার বিভাগে কোনও আবেদনের আমন্ত্রণ জানানো হয়নি। জুরি কমিটি এই মনোনয়নের ব্যাপারে চূড়ান্ত সিদ্ধান্ত নেবে।
এই আবেদনের দরখাস্তের জন্য পদ্ধতি, যোগ্যতা, এন্ট্রি ফর্ম এবং যাবতীয় ঘোষনা প্রেস কাউন্সিল অফ ইন্ডিয়ার ওয়েবসাইট www.presscouncil.nic.in থেকে বিস্তারিত জানা যাবে।
সব আবেদনপত্র ৩০শে আগস্ট বেলা ৫টার মধ্যে মুখবন্ধ খামে করে সচিব, প্রেস কাউন্সিল অফ ইন্ডিয়া, ৮ নং সিজিও কমপ্লেক্স, লোধী রোড, নতুনদিল্লী ১১০০০৩- এই ঠিকানায় পাঠাতে হবে। secy-pci[at]nic[dot]in এই ই-মেল ঠিকানাতেও আবেদন পাঠানো যাবে।
মুদ্রণ মাধ্যমের ভারতীয় চিত্র সাংবাদিক/সাংবাদিকদের কাজের উৎকর্ষতার স্বীকৃতির জন্য এই পুরস্কার প্রদান করা হয়। প্রতি বছর ১৬ই নভেম্বর জাতীয় সংবাদমাধ্যম দিবসে নির্বাচিত সাংবাদিকদের সম্মানিত করা হয়।
CG/CB/NS
(Visitor Counter : 177
প্রধানমন্ত্রীরদপ্তর
প্রধানমন্ত্রী তাঁর আসন্ন কর্ণাটক সফর সম্পর্কে কিছু তথ্য সকলের সঙ্গে ভাগ করে নিয়েছেন
নয়াদিল্লি, ১১ মার্চ, ২০২৩
প্রধানমন্ত্রী শ্রী নরেন্দ্র মোদী আগামীকাল কর্ণাটক সফর করবেন।
এক ট্যুইট বার্তায় প্রধানমন্ত্রী বলেছেন, “আগামীকাল ১২ মার্চ আমি কর্ণাটক সফর করছি। মান্ডিয়া এবং হুব্বাল্লি – ধারওয়াড়ে কয়েকটি অনুষ্ঠানে যোগ দেবো। এই অনুষ্ঠানগুলিতে ১৬ হাজার কোটি টাকার বিভিন্ন উন্নয়নমূলক প্রকল্পের উদ্বোধন ও শিলান্যাস করা হবে”।
https://pib.gov.in/PressReleasePage.aspx?PRID=1905710
মান্ডিয়া থেকে আগামীকাল ১২ মার্চ বেঙ্গালুরু – মাইশুরু এক্সপ্রেসওয়ে জাতির উদ্দেশে উৎসর্গ করবো। মাইশুরু – কুশলনগর মহাসড়কের শিলান্যাসও করা হবে। এই প্রকল্পগুলি সংশ্লিষ্ট অঞ্চলের যোগাযোগ ব্যবস্থার উন্নতি ঘটাবে এবং আর্থ-সামাজিক উন্নয়নে গতি আনবে”।
“হুব্বাল্লি – ধারওয়াড়ে বিভিন্ন ক্ষেত্রে একাধিক উন্নয়নমূলক কাজ চলছে। আইআইটি ধারওয়াড়ে বিভিন্ন প্রকল্প এবং শ্রী সিদ্ধারূধা স্বামীজী হুব্বাল্লি স্টেশনে বিশ্বের দীর্ঘতম রেল প্ল্যাটফর্ম জাতির উদ্দেশে উৎসর্গ করবো। ঐ অনুষ্ঠানে একটি জল প্রকল্পের শিলান্যাসও করা হবে”।
PG/CB/SB
(
ক্রেতা, খাদ্যএবংগণবন্টনমন্ত্রক
দেশজুড়ে ১০৬০টি হলমার্কিং কেন্দ্র চালু রয়েছে : ব্যুরো অফ ইন্ডিয়ান স্ট্যান্ডার্ডস
নয়াদিল্লি, ২৫ মার্চ, ২০২২
উপভোক্তা বিষয়ক, খাদ্য ও গণবন্টন দপ্তরের প্রতিমন্ত্রী শ্রী অশ্বিনী কুমার চৌবে আজ রাজ্যসভায় লিখিত এক প্রশ্নের জবাবে জানিয়েছেন, ২০২১ সালের ২৩শে জুন থেকে দেশের ২৫৬টি জেলায় ১৪, ১৮ এবং ২২ ক্যারেটের স্বর্ণালঙ্কার / প্রত্নবস্তুর ক্ষেত্রে হলমার্ক ব্যবহার করা বাধ্যতামূলক। এই ২৫৬টি জেলায় কমপক্ষে একটি ‘অ্যাসেইং অ্যান্ড হলমার্কিং সেন্টার’ রয়েছে। এই কেন্দ্রগুলি থেকে স্বর্ণালঙ্কার বা প্রত্নবস্তুর গুণমান এবং পরিমাণ যাচাই করা হয়।
অলঙ্কার বা প্রত্নবস্তুর গুণমান সম্পর্কে নিশ্চিত হওয়ার ক্ষেত্রে হলমার্ক ইউনিক আইডেন্টিফিকেশন-ভিত্তিক ব্যবস্থাপনার সূচনা করা হয়েছে। এই ব্যবস্থাপনায় প্রতিটি স্বর্ণালঙ্কার / প্রত্নবস্তুর জন্য ছয়টি সংখ্যা ও অক্ষর দিয়ে একটি কোড থাকে যেখানে ব্যুরো অফ ইন্ডিয়ান স্ট্যান্ডার্ডস  বা ভারতীয় মানক ব্যুরোর লোগো এবং ওই অলঙ্কার বা প্রত্নবস্তু কতটা নিখাদ সে সংক্রান্ত তথ্য দেওয়া থাকে।
বিআইএস হলমার্ক ইউনিক আইডেন্টিফিকেশনের জন্য ‘বিআইএস কেয়ার’ অ্যাপ-এর সূচনা করেছে। এই অ্যাপ-এর মাধ্যমে হলমার্ক সংখ্যা বসিয়ে স্বর্ণালঙ্কার বা প্রত্নবস্তুর উপাদান সম্পর্কে ধারণা পাওয়া যায়।
বিআইএস প্রতিনিয়ত এএইচসি-র হিসাব পরীক্ষা করে এবং বাজারে নজরদারি চালায়। এছাড়া, বাজার থেকে যত্রতত্র নমুনা সংগ্রহ করে স্বর্ণালঙ্কার বা প্রত্নবস্তুর উপাদানের গুণমানের বিষয়ে সঠিক ধারণা পাওয়া যায়। যদি কোনও তথ্যে ভুল থাকে তাহলে এএইচসি অর্থাৎ, যেখানে স্বর্ণালঙ্কার বা প্রত্নবস্তুর হলমার্ক বসানো হয়েছে এবং যে অলঙ্কার বিক্রেতা ওই অলঙ্কার নিয়ে গিয়েছিলেন, দু’পক্ষের বিরুদ্ধেই শাস্তিমূলক ব্যবস্থা নেওয়া হয়।
CG/CB/DM/
(Visitor Counter : 91
প্রধানমন্ত্রীরদপ্তর
প্রধানমন্ত্রী জাপানের জোতো ফায়ার স্টেশন দ্বারা শ্রীমতী দীপালি জাভেরি এবং শ্রী ওটা পুরস্কৃত হওয়ায় খুশি প্রকাশ করেছেন
নয়াদিল্লি, ৬ এপ্রিল, ২০২৩
প্রধানমন্ত্রী শ্রী নরেন্দ্র মোদী জোতো ফায়ার স্টেশন দ্বারা জাপানে বসবাসকারী ভারতীয় শ্রীমতী দীপালি জাভেরি এবং শ্রী ওটা পুরস্কৃত হওয়ায় খুশি প্রকাশ করেছেন। গত অক্টোবরে টোকিও-য় ২০২২-এর ডান্ডিয়া উৎসবের সময় অসুস্থ হয়ে পড়া এক ব্যক্তিকে উদ্ধার করে তাঁকে সিপিআর এবং এইডি দেওয়ায় এই পুরস্কার।
ভারতে জাপানি দূতাবাসের এক ট্যুইটের জবাবে প্রধানমন্ত্রী বলেছেন :
“এটা খুব আনন্দদায়ক সংবাদ, আর এর থেকে বোঝা যায় যে কোনও মানুষকে সময়মতো সহায়তাদানের কতটা গুরুত্ব।”
PG/AP/DM
(
প্রধানমন্ত্রীরদপ্তর
পণ্ডিত মদন মোহন মালব্যর জন্মবার্ষিকীতে প্রধানমন্ত্রীর শ্রদ্ধা নিবেদন
নয়াদিল্লি, ২৫ ডিসেম্বর, ২০২২
প্রধানমন্ত্রী শ্রী নরেন্দ্র মোদী পণ্ডিত মদন মোহন মালব্যর জন্মদিনে তাঁকে শ্রদ্ধা জানিয়েছেন। শিক্ষা ক্ষেত্রের উন্নয়নে তাঁর গুরুত্বপূর্ণ ভূমিকার কথা শ্রী মোদী স্মরণ করেছেন।
এক ট্যুইট বার্তায় প্রধানমন্ত্রী বলেছেন, “ভারতমাতার মহান সন্তান মহামনা পণ্ডিত মদন মোহন মালব্যজীর জন্মদিনে তাঁকে শ্রদ্ধা জানাই। দেশের শিক্ষা ক্ষেত্রের উন্নয়নে তিনি তাঁর জীবন উৎসর্গ করেছিলেন, যা চিরস্মরণীয় হয়ে থাকবে”।
(PG/CB/SB
প্রধানমন্ত্রীরদপ্তর
প্রধানমন্ত্রী গায়ক মুকেশের শততম জন্মবার্ষিকীতে শ্রদ্ধার্ঘ নিবেদন করলেন
নতুন দিল্লি, ২২ শে জুলাই ২০২৩
প্রধানমন্ত্রী শ্রী নরেন্দ্র মোদী ভারতীয় সঙ্গীত জগতে মুকেশের অনপনেয় চিহ্নকে স্মরণ করেছেন। আজ সুরের যাদুকরের ১০০তম জন্মবার্ষিকী।
প্রধানমন্ত্রী ট্যুইট করে লিখেছেন :
“সুরের যাদুকর মুকেশকে তাঁর ১০০ তম জন্মবার্ষিকীতে স্মরণ করছি। তাঁর কালোত্তীর্ণ গানগুলি আবেগ অনুভবে পরিপূর্ণ।ভারতীয় সঙ্গীতে সেগুলি অনপনেয় চিহ্ন রেখে গেছে। তাঁর স্বর্ণ কণ্ঠ এবং মনকাড়া পরিবেশন প্রজন্মের পর প্রজন্মকে মুগ্ধ করে রাখবে।”
(CG/ AP/SG/(